Diari Oficial de la Generalitat Valenciana


Sumari del DOGV 6208, del 17-02-2010 (2010/1425)

RESOLUCIÓ de 18 de gener de 2010, de la Direcció General de Treball, Cooperativisme i Economia Social, per la qual es disposa el registre i la publicació de l'Acord d'Adhesió de l'Institut Valencià de Conservació i Restauració de Béns Culturals, al II Conveni Col·lectiu per al Personal Laboral al Servici de l'Administració de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6208

Data del DOGV
:   17-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1425


Data del document
:   18-01-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 18 de gener de 2010, de la Direcció General de Treball, Cooperativisme i Economia Social, per la qual es disposa el registre i la publicació de l'Acord d'Adhesió de l'Institut Valencià de Conservació i Restauració de Béns Culturals, al II Conveni Col·lectiu per al Personal Laboral al Servici de l'Administració de la Generalitat Valenciana. [2010/1425]  
Vist el text de l'Acord d'Adhesió de l'entitat de dret públic sotmesa a l'ordenament jurídic privat denominada Institut Valencià de Conservació i Restauració de Béns Culturals, al II Conveni Col·lectiu per al Personal Laboral al Servici de l'Administració de la Generalitat Valenciana, subscrit per la Comissió Negociadora el dia 11 de desembre de 2009, que està integrada per representants de l'entitat, i per part dels treballadors, per membres de la representació unitària, i de conformitat amb el que disposa l'art. 90, apartats 2 i 3, en relació al 92.1, del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Depòsit de Convenis Col·lectius de Treball, esta Direcció General de Treball, Cooperativisme i Economia Social, conforme a les competències que té transferides segons Reial Decret 4105/82, de 29 de desembre, acorda:  
Primer  
Ordenar la seua inscripció en el Registre de Convenis Col·lectius de Treball d'esta direcció general, amb notificació a la Comissió Negociadora, i el depòsit del text original de l'acord.  
Segon  
Disposar la publicació en el Diari Oficial de la Comunitat Valenciana.  
València, 18 de gener de 2010.- El director general de Treball, Cooperativisme i Economia Social: Román Ceballos Sancho.  
València, 11 de desembre de 2009, en els locals de l'Institut Valencià de Conservació i Restauració de Béns Culturals.  
ACORD  
Entre l'Institut Valencià de Conservació i Restauració de Béns Culturals, (IVC+R) creat per Llei 5/1999, de 9 d'abril, de la Generalitat Valenciana, i els representants dels treballadors de l'IVC+R.  
Per l'empresa:  
Carmen Pérez García, directora-gerent de l'Institut Valencià de Conservació i Restauració de Béns Culturals, nomenada per Resolució de 15 de febrer de 2005, del president de l'Institut Valencià de Conservació i Restauració de Béns Culturals, publicat en DOGV de data 21 de juny de 2005.  
Pels treballadors:  
Juan Carlos Martinez Alacreu, Greta García Hernández, Gemma Contreras Zamorano, delegats de personal en la província de València segons eleccions realitzades el 15 de març de 2007, i Llanos Talavera Galvis, delegada de personal en la província de Castelló, segons eleccions realitzades el 4 d'abril de 2007, de l'Institut Valencià de Conservació i Restauració de Béns Culturals.   
Actuen com a assessors dels treballadors Gonzalo Fernandez Martinez, secretari del sector i Rafael Ángel Salles, responsable del sindicat d'empreses publiques, ambdós del sector de l'administració autonòmica de la Federació de Servicis Públics d'UGT-PV.  
EXPOSEN  
1r. L'Institut Valencià de Conservació i Restauració de Béns Culturals, (IVC+R), creat per Llei 5/1999, de 9 d'abril, de la Generalitat, és una entitat de dret públic sotmesa a l'ordenament jurídic privat, de les previstes en l'article 5.2 del Text Refós de la Llei d'Hisenda Pública de la Generalitat. Amb personalitat jurídica pròpia i plena capacitat d'obrar per al compliment dels seus fins i gestió del seu patrimoni. Adscrit a la Secretaria Autonòmica competent en matèria de cultura, a través de la Direcció General de Patrimoni Cultural Valencià, amb centres de treball a València i Castelló.  
2n. L'article 92 del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors preveu la possibilitat que en les respectives unitats de negociació les parts legitimades per a negociar puguen adherir-se de comú acord a la totalitat d'un conveni en vigor, sempre que no estiguen afectes per un altre, i han de comunicar-ho a l'autoritat laboral competent a efecte de registre.  
3r. Correspon a la directora-gerent de l'Institut representar-lo, i ha sigut autoritzada pel Consell rector per a la negociació i firma de l'adhesió al II Conveni Col·lectiu per al personal laboral al servici de l'administració autonòmica.  
4t. El punt primer de l'article 87 del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, legitima per a negociar en els convenis d'empresa o àmbit inferior als representants dels treballadors.  
5t. En el Diari Oficial de la Generalitat Valenciana de 12 de juny de 1995 es disposa el registre i la publicació del II Conveni Col·lectiu per al personal laboral al servici de l'administració autonòmica, amb vigència des de la data de publicació i fins al 31 de desembre de 1997. Denunciat i constituïda la taula negociadora del III Conveni Col·lectiu fins a la firma d'acord que el substituïsca continuarà en vigor el II Conveni Col·lectiu per al personal laboral al servici de l'administració autonòmica en aplicació del seu article tercer.  
6t. L'apartat b) del seu article segon preveu que este conveni podrà ser aplicat al personal laboral pertanyent a organismes, institucions i empreses públiques dependents de la Generalitat Valenciana que sol·liciten la seua adhesió d'acord en l'article 92 de l'Estatut dels Treballadors.  
7m. S'ha rebut el preceptiu informe favorable de la Conselleria d'Economia, Hisenda i Ocupació.  
8u. La Mesa de la Comissió Negociadora de l'Institut Valencià de Conservació i Restauració de Béns Culturals, reunida l'11 de desembre de 2009, acorda per unanimitat, aprovar i tramitar l'adhesió del personal del CAE-CV al II Conveni Col·lectiu per al personal laboral al servici de l'administració autonòmica de la Comunitat Valenciana.  
9é. Les parts firmants es reconeixen mútuament com a interlocutors vàlids en la seua respectiva representació, i no estan afectats per un altre conveni en vigor.  
I basant-se en tot això  
ACORDEN  
Primer  
L'Institut Valencià de Conservació i Restauració de Béns Culturals, amb centres de treball a València i Castelló, s'adherix en la seua totalitat al II Conveni Col·lectiu del personal laboral al servici de l'administració autonòmica publicat en DOGV de data 12 juny 1995, actualment en vigor, i de totes aquelles normes i acords que s'hagen dictat i siguen aplicables al personal inclòs en el seu àmbit d'aplicació. Amb efectes des de la data de la firma d'este acord.  
Segon  
Esta adhesió s'estendrà de forma automàtica a tots aquells acords i normes que adopten els òrgans competents i siguen aplicables al personal inclòs en el seu àmbit d'aplicació, així com de totes aquelles millores que sobre este siguen acordades per al personal laboral al servici de l'administració autonòmica de la Comunitat Valenciana en la seua respectiva unitat negociadora.  
Tercer  
Les referències fetes en el II Conveni als òrgans superiors de Funció Pública, així com a la resta de responsables competents en matèria de personal o qualsevol altra, s'entendran referides, si és el cas, als equivalents de l'Institut Valencià de Conservació i Restauració de Béns Culturals.  
Quart  
Este acord no suposarà cap increment salarial en relació amb l'exercici econòmic anterior i en el futur els increments econòmics seran els que es determinen per al personal laboral al servici de la Generalitat Valenciana.  
Cinqué  
Comunicar a l'Autoritat Laboral competent este acord per al seu registre i publicació, per a la qual cosa s'encomana a Juan Carlos Martínez Alacreu la realització dels tràmits necessaris.  
I, en prova de conformitat, firmen en set exemplars originals en el lloc i data de l'encapçalament.  
Per l'empresa:  
La directora-gerent: Carmen Pérez García  
Pels treballadors:  
Delegat de Personal València: J. Carlos Martínez Alacreu.  
Delegada de Personal València: Greta García Hernández.  
Delegada de Personal València: Gemma Contreras Zamorano.  
Delegada de Personal Castelló: Llanos Talavera Galvis.  
Assessor per FSP-UGT-PV: Gonzalo Fernández Martínez.  
Assessor per FSP-UGT-PV: Rafael Angel Salles.